Alueiden komitean lausunto aiheesta "Ehdotus neuvoston päätökseksi Euroopan laajuisen korkeakouluopetusta koskeva yhteistyöohjelman kolmannen vaiheen (Tempus III) (2000–2006) hyväksymisestä 29 päivänä huhtikuuta 1999 tehdyn päätöksen 1999/311/EY muuttamisesta"



Virallinen lehti nro C 317 , 06/11/2000 s. 0027 - 0028



Alueiden komitean lausunto aiheesta "Ehdotus neuvoston päätökseksi Euroopan laajuisen korkeakouluopetusta koskeva yhteistyöohjelman kolmannen vaiheen (Tempus III) (2000-2006) hyväksymisestä 29 päivänä huhtikuuta 1999 tehdyn päätöksen 1999/311/EY muuttamisesta" (2000/C 317/09) ALUEIDEN KOMITEA, joka ottaa huomioon ehdotuksen neuvoston päätökseksi Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000-2006) hyväksymisestä 29 päivänä huhtikuuta 1999 tehdyn päätöksen 1999/311/EY muuttamisesta KOM(2000) 184 lopullinen - 2000/0074 (CNS), ottaa huomioon neuvoston 5. toukokuuta 2000 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon puheenjohtajansa 12. toukokuuta 2000 alueiden komitean työjärjestyksen 40 artiklan 2 kohdan nojalla tekemän päätöksen nimetä yleisesittelijäksi Nicole Morsblech, D, ELDR, ottaa huomioon alueiden komitean lausunnon aiheesta "Ehdotus neuvoston päätökseksi Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000-2006) hyväksymisestä" KOM(1998) 454 lopullinen, CdR 301/98 fin(1), hyväksyi yksimielisesti 14. ja 15. kesäkuuta 2000 pitämässään 34. täysistunnossa (kesäkuun 14. päivän kokouksessa) seuraavan lausunnon. Alueiden komitea 1. vahvistaa käsityksensä siitä, että Tempus-ohjelma on osoitus Euroopan unionin poliittisesta sitoutumisesta yhteistyöhön ja vuoropuheluun Keski- ja Itä-Euroopan maiden kanssa ja että tämän yhteistyön keskeisinä aloina on pidettävä yleissivistävää ja ammatillista koulutusta sekä henkilöresurssien kehittämistä. Nämä alat tarjoavat lisäksi erinomaiset mahdollisuudet alueelliseen yhteistyöhön. 2. antaa täyden tunnustuksen Kroatian tasavallan demokratisoitumiskehitykselle, jota ilmensivät erityisesti vuoden 2000 alussa järjestetyt parlamentti- ja presidentinvaalit. Komitea katsoo tällaisen kehityksen tuovan Kroatiaa lähemmäksi Euroopan unionia. 3. on tyytyväinen siihen, että myös neuvosto pitää Kroatian kehitystä myönteisenä ja kannattaa EU:n ja Kroatian välisen yhteistyön lisäämistä, erityisesti Kroatian ottamista Tempus-ohjelman piiriin. 4. on sitä mieltä, että demokraattisten rakenteiden vakiinnuttamisen ansiosta Kroatia täyttää osallistumisedellytykset ja se voidaan ottaa mukaan Tempus-ohjelmaan. 5. pitää korkeakoulujärjestelmien ja myös opetussuunnitelmien kehittämistä ja uudistamista sekä ammatillisten koulutusohjelmien kehittämistä keskeisinä aloina, joilla EU voi Tempus-ohjelman avulla antaa tärkeitä virikkeitä ja siten tukea Kroatian kehitystä. 6. kannattaa tämän vuoksi voimakkaasti ehdotusta neuvoston päätökseksi Tempus-ohjelman piiriin kuuluvien tukikelpoisten maiden määritelmän muuttamisesta. 7. ei kuitenkaan näe tällä hetkellä mitään syytä ulottaa Tempus-ohjelmaa koskemaan Kroatian lisäksi muita Keski- ja Itä-Euroopan assosioitumattomia maita. Bryssel 14. kesäkuuta 2000. Alueiden komitean puheenjohtaja Jos Chabert (1) EYVL C 51, 22.2.1999, s. 86.